The Loerie's View | LekkeSlaap
The Loerie's View is 'n selfsorgvakansiehuis in die pragtige en rustige dorp Wildernis. Die huis is na die bekende Knysna Loerie vernoem, wat gewoonlik baie skugter en moeilik is om in sy natuurlike habitat te sien. Die Knysna Loerie kan wel gereeld in die inheemse bos om die huis gesien word wat 'n spesiale uitkykplek het.
Die naam beklemtoon ook die asemrowende see- en berg-uitsigte wat gaste vanuit elke kamer in die huis en ook van al die buitedekke af kan aanskou. Dis perfek vir 'n romantiese wegbreek of net 'n ontspanne, genotvolle vakansie. Ons is binne loopafstand van die swemstrand, strandmeer, gesondheidsentrum en spa, en ook Wildernis se middedorp af waar jy 'n groot verskeidenheid winkels en goeie restaurante sal vind. Jy kan ook wonderlike sonsondergange en natuurskoon van jou eie private dek geniet.
The Loerie's View is sentraal geleë en ideaal om al die wonderlike besienswaardighede en baie sportaktiwiteite te ontdek wat die Tuinroete het om te bied. Gholfliefhebbers sal by meer as 10 fantastiese wêreldklasbane in die omgewing kan speel. By ons kan jy een van die mees skilderagtige vakansiebestemmings in die hartjie van die Tuinroete ervaar.
’n Bespreking by The Loerie's View sluit in:
4.8 uit 5van 27 resensies vir The Loerie's View